Halden, 9. juni 2021.

Organisasjonsplan for Haldens Roklub 2021

Den på årsmøte 2018 vedtatte virksomhetsplan med tilhørende handlingsplan skal være grunnleggende for styrets arbeide i 2020 og senere.

Styret skal holdes løpende orientert om aktiviteter, hendelser, informasjon fra andre organisasjons-ledd, økonomisk utvikling og annet som måtte ha betydning for klubbens drift og verdier.

Alle styrets medlemmer plikter å rapportere videre til det øvrige styre eller styrets leder om forhold beskrevet over. Det påhviler leder et særskilt ansvar om ovenstående rapportering samt å innkalle til møter når det måtte være formålstjenlig eller påkrevet.

Rapportering skal foregå via e-post. Dog skal forhold knyttet til personlige og eller sensitive forhold formidles muntlig eller pr brev.

Kasserer skal jevnlig utarbeide økonomistatus foruten årsregnskapet.

Styret oppnevner routvalg som ledes av rosjef. Routvalget bestemmer over bruken av klubbens romateriell, regattadeltagelser og annet som omfatter den aktive sportslige virksomhet. Styret avgjør antall medlemmer og utvalgets mandat.

Organisasjonsplanen skal godkjennes av årsmøtet.